Source: http://mediatorbucurestimustateanu.ro/category/mediator-bucuresti/page/2/
Timestamp: 2018-02-25 19:54:17+00:00
Document Index: 23957236

Matched Legal Cases: ['articolul 34', 'articolul 341', 'articolul 53', 'articolul 88', 'articolul 99', 'articolul 99']

Mediator Bucuresti | Birou Mediator Bucuresti - Page 2
Executarea silita de catifea
Mediator Bucuresti Petru Mustateanu noiembrie 24, 2013
Intr-un articol aparut pe site-ul Lumea Juridica www.luju.ro se prezinta un interviu acordat de catre Casa de executori „Dobra Cosoreanu si Asociatii”.
Interviul abordeaza tema relatiei dintre banci-executori sub sintagma „executarea de catifea”. Practic se prezinta o metoda alternativa de solutionare a disputelor dintre banci si clientii rau-platnici ai acestora, ale caror dosare au ajuns in faza de executare silita.
In ce consta aceasta metoda?
Executorul judecatoresc se substituie bancii si indeplineste activitatile de informare a clientului asupra debitului si de negociere a posibilitatilor de restituire a acestuia.
Redam declaratia Casei de executori:„executorul judecatoresc devine in prima etapa un negociator, care il informeaza pe debitor ca e mai bine sa caute solutii pentru plata ratelor restante, decat sa se procedeze la executarea silita a creditului ramas nerambursat. Noul procedeu nu costa mai mult de 50 lei (in loc de costuri egale cu valoarea acordarii creditului) intrucat etapa negocierilor nu este o operatiune de executare propriu-zisa, ci o incercare de salvare a relatiei contractuale banca – client pe cale amiabila.”
Cum se desfasoara activitatea? Continue reading “Executarea silita de catifea” »
Cum poti rezolva un conflict repede, fara judecator si cu bani putini
Mediator Bucuresti Petru Mustateanu noiembrie 22, 2013 noiembrie 19, 2013
In 2012 au fost inregistrate in Romania 3,3 milioane de dosare in instanta. Un numar urias, care arata ca romanii sunt implicati in numeroase conflicte, dar nu cunosc celelalte solutii pe care le au la indemana. Medierea este una dintre variante si ea ofera o multime de avantaje.
Astfel, circa 8.000 de cauze au fost rezolvate de mediatori anul trecut, fiind scoase de pe rolul instantelor, degrevandu-i pe judecatori. Din fericire, numarul cauzelor rezolvate prin incheierea unui acord de mediere a crescut semnificativ, de la an la an, semn ca suntem pe calea cea buna.
Cand si cum a aparut aceasta modalitate inedita de solutionare a conflictelor?
Din cele mai vechi timpuri, in toate comunitatile exista cel putin o persoana care avea autoritatea morala si se bucura de respectul si aprecierea celorlalti, astfel incat sa i se ceara sa medieze conflictele aparute intre membrii comunitatii respective. Aceste persoane erau inteligente, chiar intelepte, aveau o anumita autoritate naturala care venea din calitatile lor umane, din deschiderea lor fata de nevoile celorlalti, din capacitatea de a fi obiectivi; erau oameni animati de un spirit pacifist. De cele mai multe ori erau invatatorii satului sau preotii.
In forma oficiala in care se afla astazi in Romania, medierea „s-a nascut” odata cu Legea nr.192/2006, privind medierea si organizarea profesiei de mediator. Prin aceasta lege, profesia de mediator a fost reglementata, organizata, au fost stabilite principii esentiale, cum este confidentialitatea, impartialitatea si neutralitatea mediatorului etc., a fost stabilita o procedura si au fost autorizati mediatori.
Odata cu Legea medierii, Romania a intrat in randul tarilor care sunt deschise solutionarii pe cale amiabila a conflictelor in mod oficial.
Cine poate apela la mediator si in ce problema? Continue reading “Cum poti rezolva un conflict repede, fara judecator si cu bani putini” »
Cererea de consfințire a înțelegerii părților din acordul de mediere
Mediator Bucuresti Petru Mustateanu noiembrie 21, 2013 noiembrie 21, 2013
Procedura de soluționare a cererii Continue reading “Cererea de consfințire a înțelegerii părților din acordul de mediere” »
Repunerea pe rol a cauzei ca urmare a incheierii acordului de mediere
Mediator Bucuresti Petru Mustateanu noiembrie 18, 2013 noiembrie 16, 2013
Hotararea Plenului Consiliului Superior al Magistraturii nr. 1080/2013 pentru modificarea si completarea Regulamentului de ordine interioara al instantelor judecatoresti, aprobat prin Hotararea Plenului Consiliului Superior al Magistraturii nr. 387/2005 a fost publicata in Monitorul Oficial, Partea I, nr. 684 din 7 noiembrie 2013.
Avand in vedere dispozitiile art. 38 alin. (1) din Legea nr. 317/2004 privind Consiliul Superior al Magistraturii, republicata, cu modificarile ulterioare, si ale art. 139 din Legea nr. 304/2004 privind organizarea judiciara, republicata, cu modificarile si completarile ulterioare,
in temeiul dispozitiilor art. 133 alin. (5) si (7) din Constitutia Romaniei, republicata, si ale art. 23 alin. (1) din Legea nr. 317/2004, republicata, cu modificarile ulterioare,
Art. I. – Regulamentul de ordine interioara al instantelor judecatoresti, aprobat prin Hotararea Plenului Consiliului Superior al Magistraturii nr. 387/2005, publicata in Monitorul Oficial al Romaniei, Partea I, nr. 958 din 28 octombrie 2005, cu modificarile si completarile ulterioare, se modifica si se completeaza dupa cum urmeaza:
1. Dupa articolul 34 se introduce un nou paragraf, paragraful 9, care va contine un nou articol, articolul 341, cu urmatorul cuprins:
„§.9. Judecatorii cu atributii privind activitatea de notificare sau comunicare in statele membre a actelor judiciare si extrajudiciare in materie civila sau comerciala
Art. 341. – (1) Judecatorii desemnati de presedintii instantelor pentru realizarea activitatii de notificare sau comunicare in statele membre a actelor judiciare si extrajudiciare in materie civila sau comerciala solutioneaza cererile avand acest obiect
(2) Pentru exercitarea atributiilor prevazute la alin. (1), judecatorii desemnati pot lua legatura cu membrii Retelei Europene de Cooperare Judiciara.”
2. La articolul 53 alineatul (1), dupa litera v) se introduce o noua litera, litera x), cu urmatorul cuprins:
„x) tine registrul privind persoanele ocrotite.”
3. La articolul 88, alineatul (1) se modifica si va avea urmatorul cuprins:
„(1) Programul de lucru al instantelor este de 8 ore zilnic, timp de 5 zile pe saptamana; programul incepe de regula la ora 8,00 si se incheie la ora 16,00. Programul de lucru al judecatorului este flexibil si poate sa difere de programul de lucru al instantei. Judecatorul este obligat sa fie prezent la ora stabilita pentru sedintele de judecata si la alte activitati in care este planificat sau pe care si le-a stabilit.”
4. La articolul 99, alineatul (5) se modifica si va avea urmatorul cuprins:
„(5) Repunerea pe rol a cauzei dupa suspendare, pentru continuarea judecatii, pentru perimare sau pentru pronuntarea hotararii ca urmare a incheierii acordului de mediere, se va realiza de completul initial investit cu solutionarea cauzei, daca judecatorul care a compus completul respectiv isi desfasoara activitatea si la data aparitiei acestor situatii in cadrul sectiei sau, dupa caz, al instantei. In cazul in care suspendarea cauzei a fost dispusa de un alt judecator decat cel din compunerea completului initial investit, ca urmare a absentei temporare a acestuia, la repunerea pe rol cauza va fi repartizata judecatorului initial investit, indiferent de numarul completului in care functioneaza la data respectiva.”
5. La articolul 99, dupa alineatul (5) se introduc trei noi alineate, alineatele (51)-(53), cu urmatorul cuprins: Continue reading “Repunerea pe rol a cauzei ca urmare a incheierii acordului de mediere” »
Interdependenta dintre justitie si mediere
Mediator Bucuresti Petru Mustateanu noiembrie 12, 2013
Un material amplu despre justitie si mediere. Va invitam sa-l urmariti. httpv://www.youtube.com/watch?v=m2T1AHccpDs&feature=youtu.be
Asistenta extrajudiciara cu privire la mediere
Mediator Bucuresti Petru Mustateanu noiembrie 11, 2013 noiembrie 10, 2013
Conducerea Senatului a discutat luni, 4 noiembrie 2013, la solicitarea presedintelui Senatului, despre posibilitatea organizarii unei sedinte de plen având ca tema principala justitia. Ma bucura decizia colegilor senatori, pentru ca, iata, exista teme mai importante decât “colectia toamna-iarna pentru deputati” sau ultimele trenduri în materie de coafuri.
Si daca tot ne propunem sa fim pragmatici si în Camera Deputatilor, le propun colegilor mei sa solicitam si noi o dezbatere similara cu cea de la Senat.
Desi se fac progrese vizibile, sistemul judiciar din România se confrunta înca cu destul de multe probleme si o discutie care sa se fie dedicata exclusiv justitiei nu poate fi decât constructiva.
Iar subiectul justitie si reforma sistemului juridic ma provoaca sa va spun câteva cuvinte despre o propunere legislativa pe care am depus-o recent. Aceasta vizeaza modificarea Ordonantei de urgenta nr. 51/2008 privind ajutorul public judiciar în materie civila. Daca ne raportam la acest moment, OUG nr. 51/2008 prevede posibilitatea partii de a beneficia de asistenta extrajudiciara prin avocat, însa nu prevede în mod expres si posibilitatea partii de a beneficia de asistenta prin avocat si în cadrul procedurii de mediere, în situatia în care procedura are loc anterior declansarii unui litigiu în instanta.
Situatia descurajeaza partile sa intre în procedura de mediere datorita faptului ca în aceasta ipoteza, partea ar trebui sa plateasca atât onorariul mediatorului, cât si al avocatului, iar acestea sunt costuri pe care probabil partea nu si le va permite.
Pentru a evita astfel de situatii e clar nevoie de instituirea posibilitatii partii de a beneficia de ajutor public extrajudiciar constând în asistenta prin avocat si în faza de mediere. Avantajul unei astfel de modificari va fi resimtit atât în rândul justitiabililor, cât si al instantelor de judecata si al avocatilor care ofera asistenta extrajudiciara. Continue reading “Asistenta extrajudiciara cu privire la mediere” »
Înțelegerile făcute la mediator sunt mai trainice decât hotărârile judecătorești
Mediator Bucuresti Petru Mustateanu noiembrie 10, 2013 noiembrie 8, 2013
Traian Băsescu, Președintele României, a participat joi, 7 noiembrie 2013, la Gala Mediatorilor 2013, ocazie cu care a ținut un scurt discurs:
„Bună seara. Prima condiţie pentru un mediator este să fie sincer, iar eu recunosc, prin Constituţie, sunt mediatorul constituţional în societatea românească în relaţiile societăţii cu instituţiile, în relaţiile între instituţii, dar trebuie să recunosc, trebuie să recunosc faptul că mie nu mi-a reuşit grozav, iar dumneavoastră vă doresc din tot sufletul să vă reuşească medierile mai bine decât mi-au reuşit mie. Pentru că, prin natura muncii dumneavoastră, dumneavoastră lucraţi foarte aproape de oameni. Preşedintele lucrează cu instituţii de multe ori, este mai dificil, dar încărcătura umană pe care o are funcţia de mediator, pe care dumneavoastră o îndepliniţi, în mod cert implică dincolo de raţiune, dincolo de probitate profesională, dincolo de încrederea pe care părţile trebuie să o aibă în dumneavoastră şi multă căldură umană. Este extraordinar de important că prin lege, prin legislaţie, s-a creat şi instituţia mediatorului, acela care de multe ori poate suplini lipsa capacităţii de comunicare între oameni. Soţi şi soţii, prieteni de o viaţă la un moment dat nu mai pot comunica, iar instituţia dumneavoastră este aceea care are ca principală misiune să redeschide comunicarea. O comunicare ce se bazează pe deplina înţelegere a părţilor cu privire la lucrurile asupra cărora s-au înţeles. Mi se pare esenţial ca atunci când o mediere se încheie ambele părţi să ştie perfect, să înţeleagă perfect lucrurile asupra cărora au convenit şi adesea astfel de înţelegeri sunt mai trainice decât hotărârile judecătoreşti, pentru că sunt făcute în deplină cunoştinţă de cauză. Avantajul pe care dumneavoastră îl aveţi, şi este extraordinar, este acela că de la dumneavoastră ambele părţi pleacă mulţumite, ceea ce aproape niciodată nu se întâmplă în justiţie. Întotdeauna cel care pierde va spune că a fost nedreptăţit. Sigur că va spune pe nedrept, că a fost nedreptăţit, pentru că judecătorul este corect, aplică legea. Dar înţelegerea lui unei părţi, şi acelei care pierde de regulă, este că a fost nedreptăţit, pentru că el de asta s-a dus în instanţă, să i se facă dreptate, şi dacă nu este dreptatea lui înseamnă că nu este drept. Pe când dumneavoastră aveţi şansa uriaşă ca ambele părţi să plece mulţumite din faţa dumneavoastră. Continue reading “Înțelegerile făcute la mediator sunt mai trainice decât hotărârile judecătorești” »
Mediator Bucurestidiscurs, Gala Mediatorilor 2013, mediatori, mediere, Presedintele Romaniei, Traian BasescuLeave a comment
Băsescu, premiat la „Gala Mediatorilor 2013
Mediator Bucuresti Petru Mustateanu noiembrie 8, 2013 noiembrie 7, 2013
Preşedintele Traian Băsescu a declarat, joi, la „Gala Mediatorilor 2013”, că le doreşte participanţilor la eveniment să le reuşească medierile mai bine decât i s-a întâmplat lui, menţionând că trebuie să recunoască faptul că lui nu i-au „reuşit grozav”.
Şeful statului a participat la „Gala Mediatorilor 2013”, eveniment organizat de Consiliul de Mediere, unde a primit şi un premiu, el spunând că nu e convins că îl merită, dar că îl bucură, „ca simbolistică”.
„Eu recunosc că prin Constituţie sunt mediatorul constituţional în societatea românească, în relaţiile societăţii cu instituţiile, în relaţiile între instituţii. Dar trebuie să recunosc faptul că mie nu mi-a reuşit grozav. Iar dumneavoastră vă doresc din tot sufletul să vă reuşească medierile mai bine decât mi-a reuşit mie, pentru că, prin natura muncii dumneavoastră, dumneavoastră lucraţi foarte aproape de oameni, preşedintele lucrează cu instituţii, de multe ori, e mai dificil”, a spus Băsescu, în discursul rostit la eveniment.
Preşedintele Traian Băsescu a mai arătat că este esenţial ca, atunci când o mediere se încheie, ambele părţi să ştie perfect, să înţeleagă perfect lucrurile asupra cărora au convenit şi, adesea, astfel de înţelegeri sunt mai trainice decât hotărârile judecătoreşti, pentru că sunt făcute în deplină cunoştinţă de cauză. Continue reading “Băsescu, premiat la „Gala Mediatorilor 2013” »
med-arb si arb-med
Mediator Bucuresti Petru Mustateanu noiembrie 7, 2013 noiembrie 6, 2013
Mediul de afaceri constientizeaza ca, de foarte multe ori, viteza de reactie si un buget optimizat reprezinta reteta prin care te poti dezvolta. Cate corporatii apeleaza la instanta ca factor optimizator al sincopelor aparute in interpretarea clauzelor contractuale, pentru clarificarea acestora? Med-arb si arb-med au aparut ca proceduri alternative de solutionare a divergentelor si ca […]
ADR, metode alternative de solutionare a disputelor
Mediator Bucuresti Petru Mustateanu noiembrie 6, 2013 octombrie 31, 2013
Conceptul de ADR reprezinta raspunsul pietii la monopolul asigurat de instanta de judecata in solutionarea disputelor.
Societatea prin instrumentele de autoreglare incearca sa-si optimizeze fluxul informational aplicand la nivel macro principiul din fizica al vaselor comunicante.
Trebuie privit dintr-o alta perspectiva sistemul „dispute” relationat la sistemul social.
Astfel disputele se pot considera produse care la acest moment sunt „comercializate” de un singur „gestionar” si anume instanta de judecata.
Plecand de la premiza ca instanta de judecata reprezinta singurul instrument de gestionare al disputelor, iar conflictele reprezinta un produs care constituie piata, putem concluziona ca avem o politica monopolista bazata pe un singur „vanzator” – instanta de judecata si foarte multe „produse” cu preturi diferite – conflictul.
Politica monopolista atrage toate dezavantajele care la acest moment se traduc in realitatile sociale si anume neincredere, suspiciuni, calitate scazuta, lipsa de eficienta.
Cat timp piata conflictelor este gestionata pe aceste coordonate tensiunile sociale vor pastra dimensiunile cunoscute.
ADR s-a nascut ca raspuns la politica monopolista si constituie „concurenta” la singurul manager si anume instanta de judecata.
Sunt evidente avantajele pietii concurentiale, o prima consecinta fiind ieftinirea produsului urmata de o crestere a calitatii acestuia, beneficiarul direct, societatea, scapand de tensiunile sociale. Continue reading “ADR, metode alternative de solutionare a disputelor” »